Diari Oficial de la Generalitat Valenciana


Sumari del DOGV 6066, del 28-07-2009 (2009/8760)

Notificació d'expedient de Declaració d'Arrendament Històric Valencià 7/9040 RUI - Retroacció del procediment i requeriment de concreció de determinats aspectes.
-----------------------------------------------------------------------------------------------------------------------------------------------------------------

### Dades del document

Número de DOGV
:   6066

Data del DOGV
:   28-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8760


Data del document
:   16-07-2009

Organisme emissor
:   Conselleria d'Agricultura, Pesca i Alimentació

Tipus de document
:   Edicte

Notificació d'expedient de Declaració d'Arrendament Històric Valencià 7/9138 SNQ - Retroacció del procediment i requeriment de concreció de determinats aspectes. [2009/8760]  
Atesa la impossibilitat de notificar de forma personal i directa a Joaquín Adrién Igual o, si s'escau, els possibles hereus, a Carmen Adrién Igual, o, si s'escau, els possibles hereus, i a Pilar Selva Adrién i altres possibles hereus de Filomena Adrién Igual la retroacció del procediment i el requeriment de concreció de determinats aspectes en l'expedient 7/2008, sobre declaració d'Arrendament Històric Valencià, i en compliment de les disposicions de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la publicació d'este anunci.  
Expedient: 7/2008.  
Titular: Dolores Fenollosa Amposta.  
Últims propietaris coneguts: Joaquín Adrién Igual, Enrique Adrién Igual, Carmen Adrién Igual, Josefina i Pilar Selva Adrién i altres possibles hereus de Filomena Adrién Igual.  
L'expedient fa referència a una superfície de dos fanecades situades a Rafelbunyol, que s'identifica com la parcel·la núm. 7 del polígon núm. 3 del cadastre d'este terme municipal.  
Una vegada acordada l'obertura del tràmit d'audiència per providència amb data 5 de juny de 2009, i atés que ha tingut entrada en esta conselleria amb data 26 de juny de 2009 un escrit d'al·legacions de Rosario Aranegui Gascó, en nom i en representació de Josefina Selva Adrién, en què al·lega, entre altres qüestions, que hi ha inconcreció quant a la terra, ja que consten els noms del Blanch, la Llarga i la Rambleta, i considerant que en el primer rebut de la llibreta aportada que s'adjunta a la sol·licitud es fa referència a la parcel·la que cultivava el seu avantpassat com a integrant de l'heretat de Blanch, per assegurar la deguda contradicció en l'expedient administratiu que es tramita és procedent, per tant, la retroacció del procediment al moment immediatament anterior a la providència d'instrucció i audiència de l'interessat, a l'efecte que la sol·licitant puga efectuar al·legacions sobre este punt i determinar si la parcel·la respecte a la qual sol·licita el seu reconeixement com a arrendatària històrica valenciana i que consta en la seua sol·licitud i en el certificat emés per l'Ajuntament de Rafelbunyol, parcel·la 7 del polígon número 3 del terme municipal de Rafelbunyol, s'incloïa en la referida heretat Blanch, o si les dos parcel·les a què es fa referència en el rebut corresponent a l'any 1996, "la Larga" i "la sita en Blanch", en ser cultivades en els orígens per un mateix cultivador s'integraven en una mateixa llibreta.   
Per a l'ompliment d'este tràmit, contestació a les al·legacions formulades i concreció dels aspectes indicats, s'atorga un termini de deu dies, d'acord amb el que s'establix en l'article 76.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
El termini començarà a comptar des de l'endemà de la publicació d'este anunci en el Diari Oficial de la Comunitat Valenciana.  
València, 16 de juliol de 2009.- La directora general de Producció Agrària: Laura Peñarroya Fabregat.